CELEX: 22019D0031
Language: lt
Date: 1545004800000
Title: 2018 m. gruodžio 17 d. AKR ir ES ambasadorių komiteto sprendimas Nr. 4/2018, kuriuo patvirtinama, kad Įmonių plėtojimo centro (ĮPC) direktorius įvykdė 2013–2016 finansinių metų Centro biudžetus [2019/31]

10.1.2019   
               
               
                  LT
               
               
                  Europos Sąjungos oficialusis leidinys
               
               
                  L 8/35
               
            
         AKR IR ES AMBASADORIŲ KOMITETO SPRENDIMAS Nr. 4/2018
         2018 m. gruodžio 17 d.
         kuriuo patvirtinama, kad Įmonių plėtojimo centro (ĮPC) direktorius įvykdė 2013–2016 finansinių metų Centro biudžetus [2019/31]
         AKR IR ES AMBASADORIŲ KOMITETAS,
         atsižvelgdamas į AKR ir EB ambasadorių komiteto sprendimą Nr. 5/2004 (1), ypač į jo 27 straipsnio 5 dalies antrą pastraipą;
         atsižvelgdamas į AKR ir ES ambasadorių komiteto sprendimą Nr. 1/2016 (2), ypač į jo 1 straipsnio 2 dalį,
         atsižvelgdamas į AKR ir ES ambasadorių komiteto sprendimą Nr. 3/2016 (3), ypač į jo 3 straipsnio 3 dalį,
         kadangi:
         
                     (1)
                  
                  
                     pagal AKR ir ES ambasadorių komiteto sprendimo Nr. 3/2016 3 straipsnį nuo 2017 m. sausio 1 d. ĮPC teisinis subjektiškumas turėtų būti išlaikomas tik ĮPC likvidavimo tikslais. Pasyviuoju etapu ĮPC vykdomoji taryba turėtų atlikti tik šias užduotis: tvirtina uždarymo ataskaitą, tvirtina uždarymo etapo finansinę atskaitomybę ir perduoda pasiūlymą dėl biudžeto įvykdymo patvirtinimo AKR ir ES ambasadorių komitetui, kad jis galėtų priimti dėl jo sprendimą. ĮPC vykdomosios tarybos egzistavimas baigtųsi AKR ir ES ambasadorių komiteto sprendimo dėl biudžeto įvykdymo patvirtinimo dieną;
                  
               
                     (2)
                  
                  
                     2018 m. lapkričio 13 d. laišku ĮPC vykdomosios tarybos pirmininkas pateikė AKR ir ES ambasadorių komitetui pasiūlymą dėl biudžeto įvykdymo patvirtinimo kartu su 2013–2016 finansinių metų finansine ataskaita ir besąlygine audito nuomone;
                  
               
                     (3)
                  
                  
                     Centro pajamas 2013–2016 finansiniais metais sudarė daugiausia įnašai iš Europos plėtros fondo ir jos siekė 31 938 501,02 EUR;
                  
               
                     (4)
                  
                  
                     2013–2016 finansiniais metais direktorius Centro biudžetą iš esmės vykdė taip, kad remiantis 2013–2016 m. Įmonių plėtojimo centro finansinėmis ataskaitomis ir teisės aktų nustatyto audito ataskaitomis, turėtų būti patvirtinta, jog tų metų biudžetus jis įvykdė,
                  
               NUSPRENDĖ:
         
            Vienintelis straipsnis
            AKR ir ES ambasadorių komitetas, remdamasis 2013–2016 m. auditorių ataskaitomis, atitinkamų finansinių metų balansais bei pajamų ir išlaidų ataskaitomis, patvirtina, kad Įmonių plėtojimo centro direktorius įvykdė 2013–2016 finansinių metų Centro biudžetus.
         
         
            Priimta Briuselyje 2018 m. gruodžio 17 d.
            
               
                  AKR ir ES ambasadorių komiteto vardu
               
               
                  Pirmininkas
               
               N. MARSCHIK
            
         
         
            (1)  OL L 70, 2006 3 9, p. 52.
         
            (2)  OL L 72, 2016 3 17, p. 59.
         
            (3)  OL L 192, 2016 7 16, p. 77.